PIIBLIKOHVIK
Tere tulemast Piiblikohvikusse!
Juba 500 korda on alanud siin nende sõnadega
ja vahel veidi teistsuguses stuudios saade,
mida soomlased tunnevad - Piiblikohvik.
Nüüd on aeg pidutseda. Tähistame juubeliaastat ja 500. saadet.
Meeleolu loomiseks
väike tagasivaade sellele, kuidas kõik algas. Tere tulemast!
(Piiblikohviku 1. saade 2006. a) Sul on täna kaasas eriti suur Piibel.
See on selline välipiibel. Seda on lihtne kaasa võtta.
Ma pole kunagi nii suurt Piiblit näinud.
Esitle seda. - Seda on vähemalt kantslis näha.
See pole mõeldud reisimiseks.
See on nö makett.
See on makett selle kohta, milline Piibel tegelikult on.
Meil on tihti arusaam, et Piibel on mingi kämp
või mingi ebamäärane teos,
millele eriti pihta ei saa.
Minu naine tegi selle piiblimaketi lastetöö jaoks.
Aga see on kasulik ka täiskasvanutele.
Võtsin selle ühele Piibli-teemalisele seminarile kaasa.
Ma pole kunagi olnud nii intensiivsel seminaril,
kui tookord.
Tere tulemast, Leif Nummela ja Jarmo Sormunen!
Aitäh! - The Originals (algupärased).
Milliseid mõtteid see meenutus Piiblikohviku algusaegadest tekitas?
Mäletan, kui läksime esimest Piiblikohvikut filmima.
Olime Pasilas.
Tõdesime, et läheme tegema marginaalset saadet.
Sellest marginaalsemat ei saanud enam olla.
See kirjeldas meie tundmusi.
Me polnud televisioonieufoorias,
vaid teadvustasime, et oleme vähemus.
Isegi vähemuste vähemus.
Kuid rõõmustasime võimaluse üle saadet tegema pääseda.
Ja eelnevalt nähtud Piibel oli mulle tõeline üllatus.
Sul oli see kaasas ja mõtlesin, mis laegas see on.
Kui hakkasid neid laekaid avama, oli see tõeline üllatus.
On see sul alles? - Jah. Kasutame seda siiamaani.
Mis seal oli? Nägime väga vähe.
Seal on nagu tikutopsid
ja igaüks neist esindab üht Piibli osa.
Sinna on peidetud mingi ese,
mis kirjeldab vastava piibliraamatu sõnumit.
Selles suures laekas on 66 laekakest.
Tore teiega siin juubelisaates olla, teie mõlemaga kohtuda
ja veidi saatest rääkida. Alustame sellest,
et kust saite idee Piiblikohviku saateks.
Miks mitte näiteks Teetuba?
Tegelesime mõlemad piibliõpetustööga.
Mõlemad õpetasime Piiblit.
Mõtlesime, et tahame anda just seda.
Tahame anda piibliõpetust, kui televisiooni pääseme. - Jah.
Piiblikohvik oli TV7s juba algusaegadest peale.
Enam-vähem jah. Mitte just kõige esimene saade.
Alustasime väiksemas formaadis juba varem.
Sama ideega, aga need saated olid veidi evangeliseerivamad.
Meil oli nägemus teha piibliõpetust ka televisiooni jaoks.
Mõlemad usume piibliõpetusse ja oleme seda teinud kogu elu.
See oli tugev nägemus. See võimalus avanes väga äkitselt.
Algusaegu meenutades tekib mõte, et see oli kõik väga väike.
Väikeste alguste päev.
Stuudio oli 1-toalises korteris.
Kaamerad olid toas, aga režissöör oli riidekapis.
Ta jälgis meid luugist riidekapis ja juhatas vägesid sealt.
Teil mõlkus algusest peale mõtteis piibliõpetus.
Kui ise esimesi saateid vaatasin, oli teil mingi teema,
millest üks tegi ülevaate ja seejärel toimus ühine vestlus.
Kuidas see formaat sündis ja millal see muutus?
See sündis kohe alguses. Kahtlesime, kas see ikka töötab.
Me ei esindanud eri vaatevinkleid. Olime kõige suhtes ühel nõul.
Ometi püüdsime vestlust arendada.
Mõlemad kahtlesime, kas see töötab, aga töötas küll.
Puudus teadmatusest lähtuv surve. Teadsime, mis ees ootab.
Huvitav oli ikkagi. Mulle väga meeldis.
See oli kerge. Leifiga on kerge vestelda.
Polnud seda probleemi, et oleks nn surnud hetki tekkinud.
See on elava kristluse märk.
Leppisime tihti kokku,
et toome antud kirjakoha suhtes ka erineva vaatenurga oma elust;
et need täiendaksid teineteist, mitte poleks vastuolus.
Millist tagasisidet olete aastate jooksul saanud?
Üks asi, mida kõik aastad pidevalt kuulnud oleme,
on tänu selle eest, et oleme Jumala Sõna esile toonud.
Et juhime tähelepanu, õpetame ja vestleme Piiblist.
Et tegeleme kõikide teemadega, millega inimesed maadlevad.
On selge, et selle järgi on vajadus ja keegi peab seda tegema.
Tihti kiideti meie ausaid väljaütlemisi.
Hea, et ei keeruta, vaid ütleme otse ja haarame niiöelda härjal sarvist.
Oli sellist tagasisidet.
Kas tahtsite süstemaatiliselt Piiblit uurida
või tegeleda aktuaalsete teemadega, mis kristluses hetkel tulipunktis olid?
Meil oli kaks nurgakivi. Üks neist oli Piibel.
Teema pidi puudutama mingit Piibli õpetust.
Teine nurgakivi oli see, et teema pidi olema aktuaalne.
Midagi, mis parajasti päevakorras oli, mitte asi, mis kedagi ei huvita.
See oli lihtne. Sest Piibel kõnetab ja tabab osavalt meie aega.
Õppisin midagi Leifilt. Ütlesid tudengipõlves:
"Kannatan kõike, peale selle, et keegi magab, kui ma räägin."
Arvasin samamoodi.
Üheks eesmärgiks oli, et keegi ei jääks magama.
Nad kas ärrituvad või nõustuvad, aga see pidi huvitav olema.
Piibel pole tõesti kuiv.
See avaldus põhines sellel,
et on tõesti piinlik olukord, kui Piiblit õpetatakse igavalt.
Kuna Piibel iseenesest pole igav.
Mingis etapis sina, Jarmo, lahkusid
ja Leif jäi. Kuhu sa läksid?
Ma ei läinud TV7st tegelikult kuhugi.
Saadet rahastas Rahvamisjon.
Lahkusime abikaasaga kirikust
ja pidime seetõttu lahkuma ka Rahvamisjonist.
Seepärast polnud mul võimalik jätkata selle saate tegemist.
Miks sa kirikust lahkusid?
Peamiselt kiriku liberaliseerumise tõttu.
Lisaks oli samasooliste teema ja mõned õpetuslikud küsimused,
mis minu meelest ei klappinud.
Kuid ma ei saanud enam nendega leppida.
Tundsin, et meil on aeg minna.
Naine oli seni kord aastas küsinud: Millal me lahkume.
Olime juba abielludes otsustanud,
et lahkume kirikust, kui hakatakse laulatama samasoolisi
või kui neid kirikutööle võetakse.
2007. a tundsin,
et ei suuda enam esindada kirikut,
mida olin seni esindanud.
Lahkusime naisega kirikust.
Seejärel oli meil eesõigus alustada väikest kogudust,
uut Sadamakogudust.
Mäletan, et kui viimane kord Piiblikohvikut tegin,
kutsus Martti Ojares mind kõrvale
ja küsis, mida ma teha tahaksin.
Ta pakkus mulle pooletunnist saadet iga kahe nädala tagant.
Ta küsis, kas mul on mõni idee. Oli. Nii algas Varustamo (varustuskoda),
mis on TV7s sellest peale eetris olnud.
Saate areng peegeldab toda aega,
kus tegeleti aktuaalsete teemadega ja avaldati arvamust.
Leif, kuidas Piiblikohvik muutus?
- Andestust, kas tohin veel midagi lisada? - Jah.
Naljatasime enne saadet täna, et üks põhjus lahkuminemiseks
oli kaks suurt ego, mis ei mahtunud samasse stuudiosse,
samale pildile ega stuudiosse.
See oli veidike valus.
Olime seda kaua koos teinud
ning teineteist kaua tundnud ja sõbrad olnud.
Olete siiani sõbrad. - Jah. Kohe jõuan sinna.
Tundsime mõlemad,
et eelkõige tahame kaitsta oma sõprust
ja nägime, et Jumal avas selles olukorras sulle oma saate.
Ja said võimaluse alustada Jyväskyläs kogudust.
Miski ei lõppenud. See kestis edasi.
Minu tee on veidi teistmoodi läinud.
Mina tundsin, et pean jätkama ja küsitletavaid on piisanud.
Nüüd oleme olnud teineteise saadetes.
Inimestel on hea teada, et meie vahel pole kunagi tüli olnud.
Põhjuseks polnud tüli.
Nagu mainisin, peegeldas saade oma aega.
Teatud teemad tõusid jõuliselt esile.
Mis on Piiblikohviku tegemise vältel ajas muutunud
ja kuidas see peegeldub saate teemades ja valikutes?
Kuidas analüüsiksid seda aega?
Muutunud on paljugi. Kui mõelda Piiblikohviku aspektist,
siis suhtumine Piiblisse on muutunud kahel moel.
Kõikvõimalikud uurimused näitavad,
et rahvas ei tunne enam Piiblit sama hästi kui varem.
Kui vaadata Piibli tundmist,
siis kõigi mõõtude ja gruppide järgi, nii kirikute töötajate kui liikmete osas
on Piibli tundmise ja lugemise näitajad allamäge läinud.
See on murettekitav.
Sellega on seotud Piibli autoriteedi langemine.
Nüüd on kogemuse aeg. Toetutakse kogemustele.
"Mina olen kogenud." "Mina olen näinud." "Minu meelest."
Piiblisõna enam palju ei maksa. - Aga kas see on tegelikult muutunud?
Kuulsin paarikümne aasta eest sama kriitikat.
Täheldasin isegi, et liigume edasi kogemustest lähtuvalt.
Nüüd hakkame selle vilju nägema.
Minu meelest pole selles mõttes muutust,
et mõju avaldab sama asi. See mõju kasvab, kiireneb ja laieneb.
Ja seda kõigis rahvastiku- ja vanusesektorites.
Kõigi muutuste juures on oma plussid ja miinused.
Teatud mõttes on hea, et kogemustele tähelepanu juhitakse.
Et usk pole vaid tõekspidamistes, vaid see on südame usk.
Et taevasse pääsemist ei lahendata lõpueksamil. - Ei.
Ma ei saa päästetud sellega, et mul on viimaseni õige õpetus
kõigi Vana ja Uue Testamendi salmide kohta.
Saan päästetud, kui usun Jeesusesse.
Ja seda on võimalik oma elus ühel või teisel moel kogeda.
Kuid kogemuslikkuse negatiivne pool ongi Piibli autoriteedi vähenemine.
Hakatakse otsima kogemusi. See muutub ekstreemseks.
Teiseks on minu meelest muutunud
pilt Jumalast.
Siingi on omad plussid ja miinused.
Tänapäeval räägitakse rohkem armulisest Jumalast ja Jumala armust
kui varasemail aastakümneil.
Miks see halb on? - Teine pool on siin selles,
et Jumala-pilt on kaldunud Jeesuse-kesksuselt
rõhutama kas Püha Vaimu mingi trendina
või on kristlus täis Isa-Jumala rolli.
Kõik on olnud Isa või kõik on olnud Püha Vaim.
Just Ameerika kristlusest on paljuski tulnud trend,
et räägitakse pigem Jumalast.
Jumal teeb seda ja teist ja tegutseb, aga Jeesusest ei räägita.
Minu jaoks pietistina
on see olnud otsustav.
Mainisid ameerikalikkust, kust tuleb nii head kui halba.
Armastan seda teatud mõttes.
Kas seegi on mingil moel oma aja ilming?
Ameerika unistuse suurem mõju interneti ja muu vahendusel
ka kristluse vormile ja kogemisele.
Me ei taha kuidagi Ameerikat kritiseerida.
See on sama hea riik kui mis tahes teine
ja sealt on tulnud palju rohkem head, kui nii mõnestki teisest kohast.
Kuid tänapäeval on trendiks see,
et kõik otsivad netist mingid õpetajad
ja ollakse nendega eri paigus ühenduses
ning killustub väli, kust sa mõjutusi saad.
Sul on sellega ilmselt rohkem kogemusi,
aga tervisliku koguduse ehitamine,
kus karjane tunneb lambaid ja vastupidi,
kus ollakse konkreetselt üks, on raskendatud,
kuna keegi on saanud õpetust kuskilt väljastpoolt.
Ma ei tea, kas virtuaalkristlus on hea termin.
Sõltub sellest, kuidas virtuaalsust seletada.
Pean silmas seda,
et eriti alla 30-aastastel kristlikel usunoortel
või noortel täiskasvanutel on tohutu võimalus
saada pidevalt, ööpäevaringselt head kristlikku õpetust,
head kristlikku muusikat. Hillsong ja Bethel jms.
Võin harrastada oma kristlikku usku
ka väljaspool kohalikku kogudust.
Väidaksin, et see toob kohati kaasa survet,
kui tunnen sidet Andy Stanleyga, kui ta kuulutab.
Kuulan ja jälgin teda iga nädal ja olen ühenduses selle kogudusega.
Nii võib pettuda kohalikus koguduses,
kus sama vana pastor jutlustab samu vanu jutlusi
ja laulab sama koor.
Aga vennad, kuna oleme kõik meediategelased,
kas me oleme osa probleemist? - Jah.
Ja tuleb meeles pidada,
mida Jarmo alguses rõhutas,
et neis muutustes on ka head küljed.
Üks hea pool on see,
et kui alguses polnud võimalik head piibliõpetust saada,
siis nüüd on kogu maailmas erinevaid häid kanaleid,
kust saab head, usaldusväärset piibliõpetust.
See võib ehitada ja võid palju head õppida.
Kuid tuleb kategooriliselt öelda,
et miski ei korva kristlasele kohalikku kogudust.
Uus Testament ei tunne sooloartiste,
kes tegutseksid lahus kõigist teistest sidemetest.
Iga kristlane juhatati alati usklike osadusse.
Ärgem jätkem koguduse kooskäimist.
Võtmesõnaks on kohtumine.
Minu meelest on see hea pidevalt muutuvas kristlikus õhustikus,
et inimesed igatsevad ikka kohtumist.
Samal ajal, kui ollakse neti kaudu kaugühenduses nendega,
kes pole siin ja praegu, vaid mujal,
siis vajan ka kohtumist inimestega, et mul oleks osadus.
Minu meelest on see tänases kristluses hea omadus.
Sellest räägib ka uute koguduste tekkimine.
Inimesel on vajadus teistega ühenduses olla.
Kuid seegi võib sisaldada pettumusi, kui teine pole sama tark ja ilus
kui Andy Stanley või keegi teine seal teisel pool ekraani.
Tuleb meeles pidada,
et kristlus saab lihaks argikohtumistel teistega.
Võin olla väga vaga sell, kui vaatan või kuulan mingit saadet,
aga inimeste sekka minek on midagi muud.
"Kus kaks või kolm on koos" on virtuaalselt veel teostamatu
ja leivamurdmise koostisosi ei saa tellida AppStore'ist.
Juhtumisi tähistatakse praegu reformatsiooni 500. juubeliaastat.
Ka meil on käsil juubelisaade.
Piiblikohvikut on nähtud siin kanalil 500 osa.
Mind on saadete juures lisaks aktuaalsusele rõõmustanud,
et nad on apologeetilised ehk usku kaitsvad.
Kõik on seotud Piibliga.
Mil määral on Soomes hakanud teie meelest elama
usu kaitsmise ehk apologeetika teema?
Selles on varasematest aegadest palju edasi liigutud.
Nüüd on palju andekaid apoloogia tegijaid,
nagu sina ise, Pasi, ja paljud teised,
kes on sellele teemale aastaid pühendunult tähelepanu juhtinud.
Kristliku kirjanduse vallas on meil varasemast rohkem
head apologeetilist ehk usku kaitsvat materjali
Arvan, et see on olnud vältimatu.
On paljusid, kes poleks koguduses,
kui nad poleks saanud vastuseid küsimustele, millega nad maadlesid.
Jumal on äratanud teatud inimesi, nagu Tapio Puolimatka ja teised,
kristlikku usku kaitsma ja seda hinnalist tööd tegema.
Teine Piiblikohvikuga seotud asi on minu meelest olnud see,
et see on olnud heas mõttes avatud
oikumeenilisele osadusele ehk erineva taustaga inimestele.
Kui töötasite mõlemad Rahvamisjonis, kui tähtsaks pidasite kristlaste osadust
ja seda, et Piiblit tuldi kaitsma niiöelda piiride tagant?
See on seotud kristliku kliima muutumisega.
Kristlaste osadus on võimas asi.
Varem tegutseti punkrites,
nüüd saavad pastorid minna koos hommikupalvele
ja üksteise kogudusi õnnistada, isegi kui kõiges polda ühel nõul.
Selles on tohutu jõud ja see on toonud rikkust.
Selles mõttes on kristlik õhkkond äärmiselt positiivses suunas läinud.
Kas seegi võib meedia pakutavas positiivne olla,
et selle mitmekülgsuse tõttu kasvab vältimatult taluvuspiir või tolerants,
kuna selle eest ei pääse pakku?
See on ehk toonud ka positiivse võime näha asju erinevast vaatevinklist.
Selja taha on jäänud aeg, kus keegi on käinud kuskil koguduses,
tundnud seda pastorit ja ehk mõnda teist, kes külas käis.
Enne internetiaega ei teatud teistest ega muudest õpetustest.
See on suur õnnistus, kuid tekitab ka hämmingut.
Minu jaoks on oikumeenias tähtis, et see ei tähenda,
et teine ei tohi siia tulles teatud asjadest rääkida.
See peab siiras olema. See peab tõeline olema,
et poleks vaja oma veendumusi eitada.
Kuid tuleb ka meeles pidada,
kui palju meil on klassikalises, piibelliku kristluses ühist.
Samas tekitab see meis vajaduse
kriitika- ja analüüsivõime järele,
kui meil on palju erineva taustaga materjali,
õpetust, piibliõpetust jne.
On äärmiselt tähtis Piibli alusel läbi katsuda, kas see on õige.
Siis võib oma ringkonnas arutada, mida teised arvavad.
Võib kasvõi naisega arutada.
See oli meil Piiblikohvikus algusest peale üks rõhuasetus,
et kõike nii meie vestlustes kui saates
peab saama Piibli järgi analüüsida.
Kas see ikka on õige? Ka vaataja peab alati analüüsima.
Eksimatu pole meie saade. Piibel on eksimatu.
Selle põhjal tuleb hinnata kõike muud.
500 saadet on selja taga.
Soovin omalt poolt õnnistust järgmisele 500 saatele,
kui Issand lubab!
Õnnistust ka sinu saatele ja kogudusele, Jarmo.
Tahan samuti õnnitleda Leifi
nende 400 saate eest, mis tulid pärast meie ühist sadat.
Leif, lõpetuseks lühidalt - kuidas näed Piiblikohviku tulevikku?
Milline on selle tähtsus ja kuidas tahad seda arendada,
lisaks stuudiokujundusele?
Tulevik on alati Jumala käes,
aga maailmas on endiselt palju ülihuvitavaid inimesi, keda küsitleda.
Mulle on terve see teekond suureks eesõiguseks olnud.
Nagu ka meile vaatajaile. Aitäh, Jarmo ja Leif!
Aitäh, head vaatajad! See oli 500. Piiblikohviku saade.
Järgmisel korral näete 501. Kohtumiseni!
Igasugune teletöö maksab. Nii ka kristlik teletöö.
Kui saated on sind õnnistanud ja rõõmustanud,
kas kaaluksid nende toetamist?
Võid helistada TV7 Eesti annetustelefonil 900 1777.
Kõne hind 7 euri.
Võid teha ka ülekande ekraanilolevate või Eesti kanalite kaudu.
Õnnistust ja head vaatamist! Lisainfo: www.tv7.ee
Tõlge: Monika Jaaguri